stanford-oval/wikipedia huggingface dataset:
Pastor Maldonado
Formula 1 -ura > Williams (2011–2013) > 2012

Maldonado jatkoi tallissa kaudella 2012, vaikka hänen oletettiin joutuvan syrjään, kun senaatin oppositiopoliitikot kyseenalaistivat hänen sponsorina toimivan valtiollisen öljy-yhtiö PDVSA:n ja Williamsin sponsorisopimuksen lainvoimaisuuden, koska sitä ei oltu hyväksytty maan senaatissa. Australiassa Maldonado kolaroi itsensä ulos kisasta viimeisellä kierroksella. Hän oli tuolloin kilpailussa kuudentena ja ajamassa uransa parasta F1-kilpailua. Malesian GP:ssä Maldonado keskeytti jälleen pistesijalta toiseksi viimeisellä kierroksella moottorin hajottua.
Espanjan GP:n aika-ajossa Maldonado ajoi toiseksi nopeimman kierrosajan, ja kun paalupaikalle ajanut Lewis Hamilton pudotettiin viimeiseen lähtöruutuun, Maldonado sai tililleen uransa ensimmäisen paalupaikan. Kyseessä on ensimmäinen ja ainoa venezuelalaiskuljettajan saavuttama paalupaikka. Samassa kilpailussa Maldonadosta tuli ensimmäinen ja ainoa venezuelalainen, joka on voittanut F1-kilpailun. Voitto oli myös Williams-tallin ensimmäinen sitten vuoden 2004 Brasilian GP:n.
Voiton jälkeen Maldonadolla oli pitkään vaikeuksia sijoittua edes pisteille kilpailussa. Euroopan GP:ssä Maldonadolla oli jälleen mahdollisuus palkintopallille, kun hänen edellään ajaneen Hamiltonin renkaista loppui pito. Maldonado yritti ohitusta, jolloin kuljettajat törmäsivät toisiinsa. Hamilton keskeytti, mutta Maldonado pääsi maaliin asti sijoittuen kymmenenneksi. Hän sai kuitenkin kolarista 20 sekunnin aikasakon ja putosi pisteiltä. Singaporen GP:ssä Maldonado starttasi kilpailuun kakkosruudusta, mutta putosi lähdössä viidenneksi ja joutui lopulta  keskeyttämään hydrauliikkaongelmaan. Japanin GP:ssä Maldonado onnistui ajamaan vihdoin pisteille ollen kilpailun kahdeksas. Abu Dhabin GP:ssä Maldonado lähti kolmannesta ruudusta ja sijoittui kilpailussa viidenneksi. Kaiken kaikkiaan hän keräsi 45 pistettä sijoittuen loppupisteissä 15:nneksi.
Formula 1 -ura > Williams (2011–2013) > 2013

Vuonna 2013 Maldonado ajoi kolmannen kauden Williamsilla uutena tallikaverinaan F1-debyyttinsä tehnyt suomalainen Valtteri Bottas. Kausi oli Maldonadolle erittäin hankala Williamsin auton huonon suorituskyvyn takia. Maldonado saavutti kauden ainoan pisteensä Unkarin kilpailusta. Loppupisteissä hän jäi tallikaveri Bottaksen taakse, joka keräsi neljä pistettä Yhdysvaltain GP:stä. Kauden jälkeen Maldonado jätti Williamsin ja hänet korvattiin kaudella 2014 Felipe Massalla.
Formula 1 -ura > Lotus (2014–2015) > 2014

Vuoden 2013 Marraskuun lopussa julkaistiin Maldonadon sopimus Lotuksen F1-tallin kanssa kaudeksi 2014. Hän toi Williams-uraltaan mukanaan tukijansa venezuelalaisen öljy-yhtiön PDVSA:n tallin sponsoriksi. Maldonadon harmiksi Lotuksen auto ei osoittautunut viime vuosien tapaan nopeaksi autoksi. Maldonado saavutti kauden aikana vain kaksi pistettä Yhdysvaltain GP:stä.
Formula 1 -ura > Lotus (2014–2015) > 2015

Maldonado jatkoi Lotuksella myös kaudella 2015. Kauden kuudessa ensimmäisessä kilpailuissa Maldonado ei päässyt kertaakaan ruutulipulle asti. Bahrainissa hän sai sijoituksen, vaikka joutui keskeyttämään kilpailun vain kierros ennen maalia. Kanadan GP:ssä Maldonado avasi vihdoin pistetilinsä sijoittuen kilpailussa seitsemänneksi. Hän oli seitsemäs myös Itävallan GP:ssä. Britanniassa Maldonado keskeytti jo avauskierroksella. Maldonado joutui keskeyttämään myös Belgiassa ja Italiassa alkukierroksilla. Singaporessa venezuelalainen ajoi maaliin asti 12:ksi kolaroiden kilpailun aikana Jenson Buttonin kanssa. Japanin osakilpailussa Maldonado ajoi pisteille, kahdeksanneksi, Venäjällä seitsemänneksi, Yhdysvalloissa kahdeksanneksi. Seuraavissa kahdessa kisassa Maldonado oli 11., mutta Brasilian kilpailussa hän nousi viimeiselle pistesijalle Felipe Massan hylkäyksen ansiosta.
Maldonadolla oli sopimus Lotuksen kanssa kaudelle 2016, mutta hänen sponsoriensa maksuvaikeudet estivät uran jatkon. Maldonadon viimeiseksi kilpailukseen jäi Abu Dhabin GP, jonka hän joutui keskeyttämään jo avausmutkaan. Kaudella 2016 hänet korvasi Kevin Magnussen.
Formula 1 -tulokset > Tulokset kilpailuttain

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011 | Williams | AUS Kesk. | MAL Kesk. | CHN 18 | TUR 17 | ESP 15 | MON 18† | CAN Kesk. | EUR 18 | GBR 14 | GER 14 | HUN 16 | BEL 10 | ITA 11 | SIN 11 | JPN 14 | KOR Kesk. | IND Kesk. | ABU 14 | BRA Kesk. |  | 1 | 19. |
| 2012 | Williams | AUS 13† | MAL 19† | CHN 8 | BHR Kesk. | ESP 1 | MON Kesk. | CAN 13 | EUR 12 | GBR 16 | GER 15 | HUN 13 | BEL Kesk. | ITA 11 | SIN Kesk. | JPN 8 | KOR 14 | IND 16 | ABU 5 | USA 9 | BRA Kesk. | 45 | 15. |
| 2013 | Williams | AUS Kesk. | MAL Kesk. | CHN 14 | BHR 11 | ESP 14 | MON Kesk. | CAN 16 | GBR 11 | GER 15 | HUN 10 | BEL 17 | ITA 14 | SIN 11 | KOR 13 | JPN 16 | IND 12 | ABU 11 | USA 17 | BRA 16 |  | 1 | 18. |
| 2014 | Lotus | AUS Kesk. | MAL Kesk. | BHR 14 | CHN 14 | ESP 15 | MON DNS | CAN Kesk. | AUT 12 | GBR 17† | GER 12 | HUN 13 | BEL Kesk. | ITA 14 | SIN 12 | JPN 16 | RUS 18 | USA 9 | BRA 12 | ABU• Kesk. |  | 2 | 16. |

| 2015 | Lotus | AUS Kesk. | MAL Kesk. | CHN Kesk. | BHR 15 | ESP Kesk. | MON Kesk. | CAN 7 | AUT 7 | GBR Kesk. | HUN 14 | BEL Kesk. | ITA Kesk. | SIN 12 | JPN 8 | RUS 7 | USA 8 | MEX 11 | BRA 10 | ABU Kesk. |  | 27 | 14. |

• Abu Dhabin GP:ssä 2014 jaettiin tuplapisteet.

† – keskeytys, ajoi yli 90 % kilpailusta.
Formula 1 -tulokset > F1-kaudet numeroina

| Kausi | Talli | Sijoitus | Kilpailut | Pisteet | Voitot | Palkinto- pallisijat | Paalu- paikat | Nopeimmat kierrokset |
| --- | --- | --- | --- | --- | --- | --- | --- | --- |
| 2011 | Williams-Cosworth | 19. | 19 | 1 | 0 | 0 | 0 | 0 |
| 2012 | Williams-Renault | 15. | 20 | 45 | 1 | 1 | 1 | 0 |
| 2013 | Williams-Renault | 18. | 19 | 1 | 0 | 0 | 0 | 0 |
| 2014 | Lotus-Renault | 16. | 19 | 2 | 0 | 0 | 0 | 0 |
| 2015 | Lotus-Mercedes | 14. | 19 | 27 | 0 | 0 | 0 | 0 |
| Yhteensä (5 kautta) | Yhteensä (5 kautta) | Yhteensä (5 kautta) | 96 | 76 | 1 | 1 | 1 | 0 |
Formula 1 -tulokset > Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Australian GP 2011 |
| 2 | Ensimmäiset MM-pisteet | 12 | Belgian GP 2011 |
| 3 | Ensimmäinen paalupaikka | 24 | Espanjan GP 2012 |
| 4 | Ensimmäinen voitto | 24 | Espanjan GP 2012 |
| 5 | Ensimmäinen palkintosija | 24 | Espanjan GP 2012 |
Kilpailuinsinöörit

| Kaudet | Kilpailuinsinööri | Talli |
| --- | --- | --- |
| 2011–2012 |  Xevi Pujolar | Williams |
| 2013 |  Andrew Murdoch | Williams |
| 2014–2015 |  Mark Slade | Lotus |
GP2 -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | Trident Racing | BHRFEA DNS | BHRSPR 16 | ESPFEA Kesk. | ESPSPR 17 | MONFEA 1 | FRAFEA 10 | FRASPR 8 | GBRFEA 7 | GBRSPR 2 | EURFEA 6 | EURSPR 4 | HUNFEA Kesk. | HUNSPR Kesk. | TURFEA   | TURSPR   | ITAFEA   | ITASPR   | BELFEA   | BELSPR   | VALFEA   | VALSPR   | 25 | 11. |
| 2008 | Piquet Sports | ESPFEA 12 | ESPSPR Kesk. | TURFEA Kesk. | TURSPR Kesk. | MONFEA 2 | MONSPR Kesk. | FRAFEA 3 | FRASPR 7 | GBRFEA Kesk. | GBRSPR 15 | GERFEA 6 | GERSPR 17 | HUNFEA 5 | HUNSPR 18 | EURFEA 2 | EURSPR Kesk. | BELFEA 3 | BELSPR 1 | ITAFEA 2 | ITASPR 4 |  | 60 | 5. |
| 2009 | ART Grand Prix | ESPFEA 5 | ESPSPR 6 | MONFEA 8 | MONSPR 1 | TURFEA 6 | TURSPR 5 | GBRFEA 7 | GBRSPR 1 | GERFEA Kesk. | GERSPR 9 | HUNFEA 4 | HUNSPR Kesk. | EURFEA DSQ | EURSPR 8 | BELFEA 4 | BELSPR Kesk. | ITAFEA Kesk. | ITASPR 15 | PORFEA 11 | PORSPR 20 |  | 36 | 6. |
| 2010 | Rapax Team | ESPFEA 6 | ESPSPR 3 | MONFEA 2 | MONSPR 11 | TURFEA 1 | TURSPR 6 | EURFEA 1 | EURSPR 4 | GBRFEA 1 | GBRSPR 4 | GERFEA 1 | GERSPR 20 | HUNFEA 1 | HUNSPR DSQ | BELFEA 1 | BELSPR Kesk. | ITAFEA Kesk. | ITASPR Kesk. | ABUFEA 17 | ABUSPR 9 |  | 87 | 1. |
GP2 -tulokset > Aasian GP2

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | ART Grand Prix | CHNFEA   | CHNSPR   | DUBFEA Kesk. | DUBSPR C | BHR1FEA   | BHR1SPR   | QTAFEA   | QTASPR   | MALFEA 7 | MALSPR 2 | BHR2FEA Kesk. | BHR2SPR Kesk. | 7 | 15. |
Aiheesta muualla

Kuvia tai muita tiedostoja aiheesta Pastor Maldonado Wikimedia Commonsissa
Virallinen sivusto (Arkistoitu – Internet Archive)
Pastor Maldonado Twitterissä
GP2-sarjan mestarit
Maldonado ART-tallin GP2-auton ratissa kaudella 2009.
Maldonado ajaa Williamsia Malesiassa kaudella 2011.
Maldonado Williamsin ratissa Singaporen GP:ssä 2012.
Pastor Maldonado Malesian GP:n harjoituksissa kaudella 2013.
Maldonado Lotuksen ratissa Singaporen GP:ssä 2014.
Kraaselinpauha

Kraaselinpauha
| --- | --- |
Sijainti:  64.08650°N, 23.50500°E, Kokkola Keski-Pohjanmaa Suomi
muokkaa - muokkaa wikitekstiä - muokkaa Wikidataa
Kraaselinpauha on saari Lohtajan edustalla Perämerellä. Se sijaitsee Lohtajan ja Himangan välisessä saaristossa, jonka suurimmat saaret ovat Käräjäluoto, Iso-Mansikka ja Ruohokari.
Kórakas

Kórakas (kreik. Κόρακας, ”Korppi”) voi viitata seuraaviin paikkoihin Kreikassa:
Kórakas, saari Argo-Saronisten saarten saariryhmässä
Vardoúsia eli Kórakas, vuori Píndos-vuoristossa Keski-Kreikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Korakas”, voi hakea sivunnimihaulla, laajalla sivunnimihaulla tai tekstihaulla.
Kórnos

| Kórnos Κόρνος |
| --- | --- |
 Kórnos
 Koordinaatit: 34°55′20″N, 33°23′46″E 
Valtio:   Kypros
Alue:  Lárnaka
Hallinto:  
 – Asutustyyppi:  kylä ja kyläyhdyskunta
Väkiluku (2011):  2 083
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kórnos (kreik. Κόρνος) on kylä ja kyläyhdyskunta (koinótita) Lárnakan alueella Kyproksen tasavallassa Kyproksen saarella. Sen väkiluku on 2 083 (2011).
Kórnoksen kylä sijaitsee Kyproksen eteläisissä sisäosissa, linnuntietä noin 21 kilometriä länteen Lárnakan kaupungista ja noin 28 kilometriä etelään pääkaupunki Nikosiasta.
Kraaselin kaivanto

Sudenväylä nähtynä idästä Kuivasmereltä kohti Kellonlahtea. Vasemmalla Kellon Kraaseli, oikealla Rapakari.
Kraaselin kaivanto (myös Sudenväylä, Sudenreikä, Suenväylä, Suenreikä ja Kraaselinkanava) on Haukiputaan kunnassa Perämerellä sijaitseva huviveneväylä, joka erottaa Kellon Kraaselin ja Rapakarin saaret. Koneellisesti kaivetun väylän nimellissyvyys on 1,8 metriä, ja se yhdistää Kuivasmeren Kellonlahteen. Väylä tunnetaan Sudenväylänä tai Sudenreikänä suunnittelijansa, silloisen Oulu-osakeyhtiön liikennepäällikön, Sulo V. Suden mukaan.
Väylä kaivettiin vuonna 1950 helpottamaan tukkilauttojen hinaamista Oulun pohjoispuolen jokisuilta Pateniemen sahalle, Toppilan tehtaalle ja Oulu oy:n tehtaalle. Ennen väylän rakentamista tukkilautat jouduttiin hinaamaan pidempää ja suojattomampaa reittiä, joka kulki Löyhän saaren länsipuolelta Hailuodon pohjoispuolelta Ouluun johtavalle väylälle.
Nykyisin väylää käyttävät lähinnä huviveneilijät. Väylän kautta matka Kuivasmeren kolmesta pienvenesatamasta Kellonlahdelle ja Kiviniemen venesatamaan sekä edelleen Oulun ja Kemin väliselle väylälle lyheni merkittävästi, kun Kellon Kraaselia ei tarvitse kiertää. Varsinaiselle laivaliikenteelle Kraaselin kaivanto on liian matala.
Aiheesta muualla

KippariVille.net: Kuvagalleria: Sudenväylä (Arkistoitu – Internet Archive)
Kóstas Fortoúnis

Kóstas Fortoúnis.
Konstantínos ”Kóstas” Fortoúnis (kreik. Κωνσταντίνος ”Κώστας” Φορτούνης, s. 16. lokakuuta 1992 Tríkala, Kreikka) on kreikkalainen jalkapalloilija, pelipaikaltaan keskikenttäpelaaja. Hän edustaa kotimaassaan Olympiakosta. Vuosina 2011–2014 hän edusti Saksan Bundesliigassa pelaavaa 1. FC Kaiserslauternia.
Fortoúnis on pelannut Kreikan maajoukkueessa 44 ottelua ja tehnyt niissä seitsemän maalia.
Koriseva

Koriseva on sukunimi, joka on muun muassa seuraavilla suomalaisilla henkilöillä:
Arja Koriseva (s. 1965), iskelmälaulaja ja vuoden 1989 tangokuningatar
Eija Koriseva (s. 1963), iskelmälaulaja ja ravintoloitsija, Arja Korisevan sisar
Piia Koriseva (s. 1972), juontaja ja sanoittaja, Arja ja Eija Korisevan sisar.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kuggom

Kuggom on kylä ja taajama Loviisan kaupungissa. Se sijaitsee Loviisan keskustan pohjoispuolella. Siellä oli vuoden 2021 lopussa 270 asukasta ja sen pinta-ala on 3,23 km². Kuggomissa sijaitsee Perinnekeskus Kuggom, joka toimi vuodesta 1905 alkaen aina vuoteen 2014 kansanopistona (Östra Nylands folkhögskola). Siellä opetetaan edelleen veneenrakennusta. Se toimii myös juhla- ja majoitustilana.
Korsikan ralli 1999

|  Korsikan ralli 1999 |
| --- | --- |
 6. osakilpailu 14 osakilpailusta kaudella 1999. 
Ajankohta:  7.–9. toukokuuta 1999
Pituus:  17 erikoiskoetta


Palkintokoroke
Voittaja:   Philippe Bugalski  Jean-Paul Chiaroni  (Automobiles Citroën)
Toinen:   Jesús Puras  Marc Martí  (Automobiles Citroën)
Kolmas:   Carlos Sainz  Luis Moya  (Toyota Castrol Team)
Kärkikolmikko palkintokorokkeella.
Korsikan ralli 1999 (virallisesti 43. Tour de Corse – Rallye de France) oli Rallin MM-sarjan kauden 1999 kuudes osakilpailu, joka ajettiin 7.–9. toukokuuta. Kilpailussa oli 17 erikoiskoetta.
Kilpailun voitti Bugalski, jolle voitto oli kaudella toinen peräkkäinen. Viimeisellä televisioidulla erikoiskokeella nopein oli Auriol, jonka myötä hän keräsi kolme lisäpistettä. Toiseksi nopein viimeisellä erikoiskokeella oli Mäkinen. Kilpailun alussa johdossa ollut François Delecour joutui keskeyttämään tasauspyörästön, vaihteiden valinnan ja ohjaustehostimen ongelmien vuoksi.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Philippe Bugalski |  Jean-Paul Chiaroni | Citroën Xsara Kit Car | 3:44.35,7 |  | 10 |
| 2. |  Jesús Puras |  Marc Martí | Citroën Xsara Kit Car | 3:45.10,4 | +34,7 | 6 |
| 3. |  Carlos Sainz |  Luis Moya | Toyota Corolla WRC | 3:45.45,0 | +1.09,3 | 4 |
| 4. |  Colin McRae |  Nicky Grist | Ford Focus RS WRC 99 | 3:45.53,8 | +1.18,1 | 3 |
| 5. |  Didier Auriol |  Denis Giraudet | Toyota Corolla WRC | 3:46.08,3 | +1.32,6 | 2 |
| 6. |  Tommi Mäkinen |  Risto Mannisenmäki | Mitsubishi Lancer Evo VI | 3:47.26,1 | +2.50,4 | 1 |
Lähde:
Muuta

Philippe Bugalskin uran toinen ja viimeinen voitto.
Peugeot 206 WRC-auton ensimmäinen kilpailu.
Aiheesta muualla

Rally-Maps.com, erikoiskokeet kartalla (englanniksi)
Osakilpailut MM-rallikaudella 1999
Monaco
Ruotsi
Kenia
Portugali
Espanja
Ranska
Argentiina
Kreikka
Uusi-Seelanti
Suomi
Kiina
Italia
Australia
Iso-Britannia
Rallin maailmanmestaruussarjan Korsikan rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1995  1997  1998  1999 
2000-luku:   2000  2001  2002  2003  2004  2005  2006  2007  2008 
2010-luku:   2015  2016  2017  2018  2019
Kraassela

| Kraassela Кра́сное Село́ Krasnoje Selo |
| --- | --- |
 Krasnoje Selon rautatieasema.
 fiKraassela 
 59°44′10″N, 30°05′10″E 
Valtio:  Venäjän federaatio
Piiri:  Kraasselan piiri
Kokonaispinta-ala:  19,28 km2
Väkiluku 2023:  58 652 
 krasnoe-selo.ru 
Krasnoje Selon sijainti Pietarissa.
Kraassela eli Krasnoje Selo (ven. Кра́сное Село́) on kaupunki ja kunnallishallintoalue Pietarin kaupungin Kraasselan piirissä Venäjällä. Se sijaitsee kaupungin lounaisosassa Tuutarinjoen ja -järvien rannalla ja rajoittuu idässä, etelässä ja lännessä Leningradin alueen Lomonosovin piiriin. Pietarin ja Hatsinan välisellä rautatiellä on samanniminen paikallisliikenteen asema.
Pietari I perusti vuonna 1714 Tuutarinjoelle paperitehtaan. Sen yhteyteen syntynyt asutus sai nimen Krasnoje Selo samannimisen Kolomnan kihlakunnassa sijainneen kylän mukaan, josta suurin osa asukkaista oli muuttanut. Myöhemmin Pietari lahjoitti seudun keisarinna Katariina I:lle. 1700-luvulla Krasnoje Selon muodostivat Kolomenskajan, Bratošinskajan ja Pavlovskajan kylät. Vuosina 1765–1917 alueella järjestettiin suuria sotaharjoituksia. 1700–1800-luvun vaihteessa Krasnoje Seloon rakennettiin puiset palatsit keisariperheen jäseniä varten. Kylän läpi kulkeva rautatie valmistui vuonna 1858. Vuonna 1861 pohjoisosaan rakennettiin ravirata (Skatškin seisake), jota Leo Tolstoi kuvaa romaanissa Anna Karenina. 1880-luvulla Aleksandr Možaiski kokeili armeijan harjoituskentällä keksimäänsä lentokonetta (vuonna 1950 Tuutarin taajama nimettiin hänen mukaansa Možaiskiksi). 1800-luvun lopulla Krasnoje Selosta tuli pietarilaisten suosima huvilaseutu.
Vuonna 1925 Krasnoje Selosta tuli Leningradin alueeseen kuulunut kaupunki, jonka virallinen nimi oli aluksi Krasnyi. Toisen maailmansodan aikana seudulla käytiin kovia taisteluja saksalaisten edetessä kohti Leningradia. Vuonna 1973 Krasnoje Selo liitettiin Leningradin yhteyteen.
Aiheesta muualla

Wikimedia Commonsissa on kuvia tai muita tiedostoja aiheesta .
Krasnoje Selo Pietari-tietosanakirjassa (venäjäksi)
Krasnoje Selon kunnallishallintoalueen sivusto (Arkistoitu – Internet Archive) (venäjäksi)
Krasnoje Selon historiasta kertova sivusto (venäjäksi)
Kurajärvi

Kurajärvi voi tarkoittaa seuraavia maantieteellisiä kohteita:
Kurajärvi, järvi Enontekiöllä
Kurajärvi, järvi Hailuodossa
Kurajärvi, kuivattu järvi Kiikalassa
Kurajärvi, kylä Norrbottenin läänissä Ruotsissa
Kurajärvi, järvi Norrbottenin läänissä Ruotsissa.
| --- | --- |
: Tämä on täsmennyssivu, jolla luetellaan useita samannimisiä järviä.
Kóronos

| Kóronos Κόρωνος |
| --- | --- |
 Kóronoksen kylä.
 Kóronos
 Koordinaatit: 37°07′05″N, 25°32′07″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Náxos
Kunta:  Náxos ja Pienet Kykladit
Hallinto:  
 – Asutustyyppi:  kylä
 – Kallikrates-koodi:  6702030701
Korkeus:  540 m
Väkiluku (2011):  526
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kóronos (kreik. Κόρωνος) on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Aiemmin kylä kuului Drymalían kuntaan ja vuodesta 2011 lähtien Náxoksen ja Pienten Kykladien kunnan Drymalían kunnallisyksikköön. Kylän väkiluku on 526 (vuonna 2011).
Panagía Argokoiliótissan kirkko.
Kóronoksen kylä sijaitsee Náxoksen sisäosissa noin 36 kilometriä Náxoksen kaupungista eli Chórasta itään. Kylä on rakennettu vuoristoon noin 540 metrin korkeuteen. Se tunnetaan muun muassa viininviljelystä. Kylän nähtävyyksiin kuuluu muun muassa Panagía Argokoiliótissan kirkko. Kylän lähellä on antiikin aikainen Panin luola.
Kóronos muodostaa myös laajemman kyläyhdyskunnan (Τοπική Κοινότητα Κορώνου, Topikí Koinótita Korónou), johon kuuluvat varsinaisen Kóronoksen kylän lisäksi kylät Argokoiliótissa, Atsipápi ja Liónas. Koko yhdyskunnan väkiluku on 647.
Aiheesta muualla

Kuvia tai muita tiedostoja aiheesta Kóronos Wikimedia Commonsissa
Kose

| Kose (Kose vald) |
| --- | --- |
 Kosen kirkko
 lippu:  vaakuna
 Kose sijaitsee Harjumaalla Pohjois-Virossa.
 Koordinaatit: 59°27′00″N, 24°53′00″E 
Valtio:   Viro
Maakunta:  Harjumaa
Pinta-ala:  
 – Kokonaispinta-ala:  532,81 km²
Väkiluku (1.1.2018):  7 196
 – Väestötiheys:  13,5 as./km²
 
 www.kosevald.ee 
Infobox OKVirheellinen NIMI-arvo: 
Nelikopterilla ilmasta kuvattu video Kosessa
Kose (vir. Kose vald, saks. Kosch) on kunta Harjumaan maakunnassa, Virossa. Sen asukasluku on 7 196 (1.1.2018), pinta-ala 533 neliökilometriä ja asukastiheys 14 asukasta neliökilometrillä.
Sijainti

Kunta sijaitsee noin 40 kilometriä Tallinnasta kaakkoon valtatie 2:n varrella.
Kunnan osat

Kunta muodostuu Ardun, Habajan, Kosen, Kose-Uuemõisan ja Ravilan pienkauppaloista (alevik) sekä 58 kylästä (küla). Kunnan keskuspaikka on Kosen pienkauppala. Kunnan asema ei muuttunut vuoden 2017 kuntauudistuksessa.
Väestö

Vuonna 2011 Kosen kunnassa oli 5 673 asukasta, joista 5 364 (94,6 %) oli virolaisia, 198 (3,5 %) venäläisiä ja 105 (1,9 %) muita kansallisuuksia.
Muuta

Kose, kuten monet muutkin Viron kunnannimet, on genetiivimuoto. Kose on suomennettuna kosken.
Kose oli entisen Peräseinäjoen kunnan ystävyyskunta. Nyt se on Seinäjoen kaupungin ystävyyskunta. Tämän lisäksi se oli entisen Ristiinan kunnan (nykyään osa Mikkeliä) ystävyyskunta.
Ravila
Saula
Tuhala
Vardja
Võlle
Aiheesta muualla

Kuvia tai muita tiedostoja aiheesta Kose Wikimedia Commonsissa
Kose järv

| Kose järv |
| --- | --- |
Valtiot:  Viro
Maakunnat:  Jõgevamaa
Kunnat:  Mustveen kunta
Koordinaatit:  58°43′54″N, 26°52′24″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Kääpa jõen valuma-alue
Järveen tulevat joet:  Kääpa jõgi
Laskujoki:  Kääpa jõgi 
Järvinumero:  VEE2055800
Mittaustietoja
Pinnankorkeus:  38,1 m  mpy. 
Pituus:  0,32 km  
Leveys:  0,13 km  
Rantaviiva:  0,77 km  
Pinta-ala:  2,4 ha  
Valuma-alue:  282 km²
Saaria:  ei saaria 
 fiKose järv 
Kose järv (myös Kose paisjärv, Koseveski paisjärv) on Virossa Jõgevamaalla Mustveen kunnan Koseveskin kylässä sijaitseva Kääpa jõgeen padottu järviallas.
Maantietoa

Järvi on 320 metriä pitkä, 130 metriä leveä, ja sen pinta-ala on 2,4 hehtaaria. Se sijaitsee Koseveskin kylän pienialaisen peltoalueen ympäröimänä. Järveä ympäröi kylän asutus ja sen padon vieressä sijaitsee suuri vesimyllyyn liittyvä rakennus. Padon ylittää pieni kylätie, mutta sen tekojärven länsipuolella menee Saaresta tuleva ja pohjoisessa Mustveelle johtavalle maantielle kulkeva paikallistie.
Vesivoima, kalatie ja luontoarvoja

Koseveskin vesivoimalaitos (vir. Koseveski hüdroelektrijaam) on kapasiteetiltaan 40 kilowattia eli 0,040 megawattia, joten luokitellaan minivoimalaitokseksi. Se on tyypiltään jokivoimalaitos, sillä sen patojärvi on pieni. Voimalan vuosituotanto on kuitenkin hyvin vaatimaton.
Paikalla on ollut vesivoimaa tuottavia laitoksia kauan, mutta nykyinen vesivoimalaitos on alkanut tuottamaan sähköenergiaa vasta vuodesta 2001 alkaen. Silloin vahvistettiin patoa ja patoaltaan rantoja, uusittiin sähkögeneraattori ja vesiturbiini noin neljällä miljoonalla kroonilla.
Patoaltaan luontoarvoja ei ole arvioitu tutkimuksilla. Siinä elää samoja kalalajeja kuin joessakin eli pääasiassa lahnaa ja särkeä. Kalat voivat nousta tai laskea padon ohi sen vasemmalle rannalle rakennettua kalatietä myöten. Kalatie rakennettiin vuonna 2001  ja ne ovat kalaportaan muotoinen. Sitä pitkin toivotaan lahnojen, haukien, seipien ja ankeriaiden nousevan Peipsijärvestä joen keskijuoksulle kutemaan.
Vesistösuhteita

Kose järv kuuluu Kääpa jõen valuma-alueeseen, jossa Kääpa jõgi on Kullavere jõen sivu-uoma. Tekojärvi on padottu Kääpa jõgeen Koseveskin kylässä, mutta patoallas on pinta-alaltaan 2,4 hehtaaria eli hyvin pieni. Vesi virtaa altaan läpi varsin lyhyessä ajassa. Järven valuma-alueen pinta-ala on 282 neliökilometriä. Kullavere jõgi laskee Peipsijärven pohjoisosan länsirantaan. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Aiheesta muualla

Koseveski paisjärv sai valmis, 2001 (viroksi)